Πράσινη σαλάτα με κεράσια και ξύγαλο Σητείας
Μια πρωτότυπη σαλάτα που θα μπορούσε να συνοδεύσει εξαιρετικά ένα πιάτο με ψητό κρέας.
τα τρυφερά φύλλα από 2 πράσινα σαλατικά της αρεσκείας μας, 150 γρ. κεράσια, 3 κουτ. σούπας ξύγαλο * Σητείας ή κατίκι Δομοκού, 2 κουτ. σούπας ξίδι, κατά προτίμηση οξύμελι **, 80 ml ελαιόλαδο, αλάτι, φρεσκοτριμμένο πιπέρι, κριτσίνια, σπασμένα σε κομμάτια, ή κρουτόν 
Πλένουμε και στεγνώνουμε καλά τα σαλατικά.Τα κόβουμε με το χέρι σε μέτρια κομμάτια και τα βάζουμε σε ένα μπολ. Πλένουμε καλά τα κεράσια και τα κόβουμε στη μέση, για να αφαιρέσουμε τα κουκούτσια. Προσθέτουμε τα κεράσια στη σαλάτα, πασπαλίζουμε με το αλάτι και το πιπέρι, περιχύνουμε με το ελαιόλαδο και το ξίδι και ανακατεύουμε. Τέλος, σκορπίζουμε το ξύγαλο και προσθέτουμε τα κριτσίνια ή τα κρουτόν. Σερβίρουμε.
Κεράσι,Λαχανικά,Τυρί